Stjernestylist (36) døde brått
Tollman skal ha dødd av naturlige årsaker, melder en rekke amerikanske medier, deriblant New York Daily News. Dødsfallet kommer likevel brått. Tollman, som har vært med i en rekke TV-serier, var i full sving med å planlegge sitt eget realityshow for TV-kanalen Bravo. Tidligere jobbet hun som motesjef i de velrenommerte bladene Interview og Wallpaper. Hun var også talsmann for eBay Fashion. 36-åringen, som var stylist for blant andre Scarlett Johansson, Mariah Carey, Liv Tyler, Shakira og Olsen-tvillingene, skal ha sovnet inn om natten i sitt eget hjem i New York. Hun var aktiv på nettsamfunnet Twitter så sent som tidligere samme dag. Daily Mail melder at hun kan ha blitt rammet av en blodpropp som følge av en mindre operasjon nylig. Årsaken blir ikke klar før obduksjonsresultatet foreligger. Tollman ble født i Brüssel, men vokste opp vekselsvis i London og New York. Hun tok sin moteutdanning ved prestisjefylte Central St. Martins i New York og var berømt for sin klassiske Hollywood-glamorøse stil. Navnet hennes var en gjenganger på lister over Hollywoods beste stylister.
Annabel Tollman, kjent for å kle opp Hollywood- og pop-eliten, døde brått torsdag.